Baras (baldas)
Baras – atskirai gėrimams (dažniausiai alkoholiniams) skirta spintelė ar specialus skyrius indams pritaikytoje ar panašioje spintoje, bufete. Bare gali būti įmontuotas nedidelis šaldytuvas. Barai įrengiami ir kaip mobilūs namų barai judančiuose balduose ant ratukų, kad būtų patogu judėti į gretimas namų patalpas, terasą, kiemą. Baras yra neatsiejama baldų dalis ne tik restoranuose – nedideli skyriai gėrimams yra įrengiami namams skirtiems baldams, jie dažni ir visuomeninėse patalpose (viešbučių apartamentuose, laivų kajutėse ir kt).